Diari Oficial de la Generalitat Valenciana


Sumari del DOGV 4282, del 01-07-2002 (2002/7052)

RESOLUCIÓ de 12 de juny de 2002, de la Direcció General de Pesca i Comercialització Agrària, per la qual s'estableixen i es classifiquen les zones de producció de mol·luscos bivalves i gastròpodes en aigües de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2002/06/12/(1)/dof/vci/html**

### Dades del document

Número de DOGV
:   4282

Data del DOGV
:   01-07-2002

Secció del DOGV
:   I. DISPOSICIONS GENERALS

Número del document
:   2002/7052


Data del document
:   12-06-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Sagunt
    * Sueca
    * València
    * Tavernes de la Valldigna
    * Oliva
    * cria de mol·luscos
    * legislació
    * mol·lusc
    * zona de captura

RESOLUCIÓ de 12 de juny de 2002, de la Direcció General de Pesca i Comercialització Agrària, per la qual s'estableixen i es classifiquen les zones de producció de mol·luscos bivalves i gastròpodes en aigües de la Comunitat Valenciana. [2002/7052]
  
En el Reial Decret 571/1999, de 9 d'abril, pel qual s'aprova la reglamentació tecnicosanitària en què es fixen les normes aplicables a la producció i comercialització de mol·luscos bivalves vius, es preveu la necessitat de donar difusió a la relació de zones de producció, amb indicació de la ubicació i els límits, en què es podran recol·lectar mol·luscos bivalves, mol·luscos gastròpodes, tunicats i equinoderms marins vius, i se n'estableix la classificació d'acord amb les seues normes reguladores.
  
En l'article 7.1 d'aquest reial decret es disposa que correspon a les comunitats autònomes l'elaboració de la relació de les zones de producció amb indicació de la ubicació i dels límits.
  
En el punt 1 de l'article 5 del Reial Decret 345/1993, de 5 de març, del Ministeri d'Agricultura, Pesca i Alimentació, pel qual s'estableixen les normes de qualitat de les aigües i de la producció de mol·luscos i altres invertebrats marins, s'estableix que l'òrgan competent de la comunitat autònoma definirà i classificarà les zones de producció amb indicació dels límits en què es poden recol·lectar mol·luscos bivalves, mol·luscos gastròpodes, tunicats i equinoderms de producció natural per al marisqueig o d'aqüicultura.
  
Per acomplir la normativa estatal de referència, la Comunitat Valenciana, a través de les resolucions de 2 de juny de 1993, de la Direcció General de Pesca i Relacions Agràries, i de 26 de juny de 1995, de la Direcció General de Producció Agrària i Pesca, va establir i classificà les zones de producció de mol·luscos bivalves i gastròpodes.
  
En els últims deu anys s'han estudiat les zones de producció d'aquests mol·luscos i es comprova que hi ha 40 embarcacions que es dediquen habitualment al marisqueig alternant amb altres activitats d'arts de fons, i la producció actual és de 240 tones en bancs naturals. Al port de València, hi ha 22 muscleres que produixen 300 tones de clòtxina.
  
Així mateix, s'ha comprovat que les zones d'extracció es concentren al litoral de la província de València, i que la comercialització es produeix als centres d'expedició de Cullera i Gandia.
  
Tot això aconsella concentrar els esforços de control i anàlisi sobre les vertaderes zones de producció unificant las zones d'acord amb els resultats de les anàlisis realitzades i de les quantitats extretes en cada àrea marítima, i que cal modificar les resolucions d'aquesta conselleria que establien les zones de producció de bivalves i gastròpodes.
  
Per això, a fi d'acomplir els reials decrets esmentats i a la vista dels informes sobre l'estat dels bancs naturals de marisqueig i aqüicultura de la Comunitat Valenciana, aquesta direcció general resol:
  
Primer
  
Les zones de producció declarades són les que s'indiquen en l'annex d'aquesta resolució.
  
Segon
  
En les zones de producció classificades en l'annex com a tipus B, és obligatòria la depuració dels mol·luscos bivalves extrets.
  
Tercer
  
Es deroga la Resolució de 2 de juny de 1993, de la Direcció General de Pesca i Relacions Agràries, per la qual s'estableixen i es classifiquen les zones de producció de mol·luscos bivalves i gastròpodes en aigües de la Comunitat Valenciana, i la Resolució de 26 de juny de 1995, de la Direcció General de Producció Agrària i Pesca, per la qual es modifica la classificació efectuada en la Resolució de 2 de juny de 1993 de les zones de producció de mol·luscos bivalves i gastròpodes.
  
Quart
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.


Còpia Permalink ELI